ପଞ୍ଚାନନ ସାମଲ

ପଞ୍ଚାନନ ସାମଲ, ଜଣେ ଚାରୁକଳା ଓ ଭାସ୍କର୍ଯ୍ୟ ଶିଳ୍ପୀ । ନିଜ ଚିତ୍ରକଳା ପାଇଁ ସେ ଜୟଦେବ ପୁରସ୍କାର, ଓଡ଼ିଶା ଲଳିତ କଳା ଏକାଡ଼େମୀ ପୁରସ୍କାର ଆଦି ଅନେକ ପୁରସ୍କାର ଲାଭ କରିଛନ୍ତି । ସେ ଓଡ଼ିଶା ଲଳିତ କଳା ଏକାଡ଼େମୀର ସଚିବ ଭାବରେ କାର୍ଯ୍ୟ କରିଛନ୍ତି । ସେ ଧଉଳି ଚାରୁ ଓ କାରୁକଳା ମହାବିଦ୍ୟାଳୟର ଅଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଛନ୍ତି ।

 ପ୍ରାରମ୍ଭିକ ଜୀବନ 
ପଞ୍ଚାନନ ବାଲେଶ୍ୱର ଜିଲ୍ଲାର ଭୋଗରାଇ ବ୍ଲକ ଅନ୍ତର୍ଗତ ସରିସା ଗାଁର ବାସିନ୍ଦା । ତାଙ୍କ ପିତାଙ୍କ ନାମ ଥିଲା ତରଣିକାନ୍ତ ସାମଲ ଓ ସେ ଜଣେ ଶିକ୍ଷକ ଥିଲେ । ମାତାଙ୍କ ନାମ ଥିଲା ହରପ୍ରିୟା ସାମଲ । ତାଙ୍କ ପରିବାର ଏକ କଳାପ୍ରିୟ ପରିବାର ଥିଲା ଓ ଏହାର ପ୍ରଭାବ ପଞ୍ଚାନନଙ୍କ ଉପରେ ପିଲାବେଳୁ ପଡ଼ିଥିଲା । ନିଜ ଗ୍ରାମରେ ସେ ୧୦ମ ଓ +୨ ବିଜ୍ଞାନ ପାଠ ପଢିଥିଲେ ।

 କଳାକାର ଜୀବନ 
+୨ ବିଜ୍ଞାନ ପାଠ ସମାପ୍ତ କରିବାପରେ ସେ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରେ ଚିତ୍ରକଳାର ସ୍ନାତକ ପାଠ୍ୟକ୍ରମରେ ନାମ ଲେଖାଇଥିଲେ । ପରେ ସେ ଇନ୍ଦିରା କଳା ସଙ୍ଗୀତ ବିଶ୍ୱବିଦ୍ୟାଳୟରୁ ଚିତ୍ରକଳାରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ଭାରତର ବହୁସ୍ଥାନରେ ତାଙ୍କ ଚିତ୍ର ପ୍ରଦର୍ଶନ ହୋଇଛି ।

 ସମ୍ମାନ ଓ ପୁରସ୍କାର 
 ଜୟଦେବ ପୁରସ୍କାର
 ଓଡ଼ିଶା ଲଳିତ କଳା ଏକାଡ଼େମୀ ପୁରସ୍କାର - ୨୦୦୩

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଚିତ୍ରକର
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ